踏莎行·细草愁烟 - 宋代·晏殊 细草愁烟, 幽花怯露。 凭阑总是销魂处。 日高深院静无人, 时时海燕双飞去。 带缓罗衣, 香残蕙炷。 天长不禁迢迢路。 垂杨只解惹春风, 何曾系得行人住。 凤箫吟·锁离愁 - 宋代·韩缜 锁离愁, 连绵无际, 来时陌上初熏。 绣帏人念远, 暗垂珠露, 泣送征轮。 长行长在眼, 更重重、远水孤云。 但望极楼高, 尽日目断王孙。 消魂。 池塘别后, 曾行处、绿妒轻裙。 恁时携素手, 乱花飞絮里, 缓步香茵。 朱颜空自改, 向年年、芳意长新。 遍绿野, 嬉游醉眠, 莫负青春。 宴词 - 唐代·王之涣 长堤春水绿悠悠, 畎入漳河一道流。 莫听声声催去棹, 桃溪浅处不胜舟。 凤箫吟·锁离愁 - 宋代·韩缜 锁离愁,连绵无际,来时陌上初熏。绣帏人念远,暗垂珠露,泣送征轮。长行长在眼,更重重、远水孤云。但望极楼高,尽日目断王孙。 消魂。池塘别后,曾行处、绿妒轻裙。恁时携素手,乱花飞絮里,缓步香茵。朱颜空自改,向年年、芳意长新。遍绿野,嬉游醉眠,莫负青春。 秋蕊香·帘幕疏疏风透 - 宋代·张耒 帘幕疏疏风透。一线香飘金兽。朱阑倚遍黄昏后。廊上月华如昼。别离滋味浓于酒。著人瘦。此情不及墙东柳。